b'\n_START_ARTICLE_\nMelanie Oudin\n_START_SECTION_\nUran alku\n_START_PARAGRAPH_\nJunioriurallaan Oudin voitti 27 per\xc3\xa4tt\xc3\xa4ist\xc3\xa4 ottelua junioreiden ITF-kiertueella loppuvuodesta 2007. Vuonna 2008 Oudin p\xc3\xa4\xc3\xa4si Yhdysvaltain avointen tytt\xc3\xb6jen turnauksessa v\xc3\xa4lieriin, jossa h\xc3\xa4n h\xc3\xa4visi Gabriela Pazille._NEWLINE_ITF-kiertueella Oudin teki debyyttins\xc3\xa4 vuonna 2006 pelaten Yhdysvalloissa. Vuonna 2007 h\xc3\xa4n kiersi ITF-turnauksia ja osallistui sek\xc3\xa4 Memphisin ett\xc3\xa4 Yhdysvaltain avointen karsintoihin. Yhdysvaltain avointen karsintojen ensimm\xc3\xa4isell\xc3\xa4 kierroksella maailmanlistan sijalla 548 ollut Oudin voitti sijalla 152 olleen Ayumi Moritan. Karsintojen toisella kierroksella h\xc3\xa4n h\xc3\xa4visi Regina Kulikovalle.\n_START_SECTION_\nITF-turnauksia ja villi kortti US Openiin (2008)\n_START_PARAGRAPH_\nOudin siirtyi ammattilaispelaajaksi helmikuussa 2008, jolloin h\xc3\xa4n selviytyi loppuotteluun Fort Walton Beachin ITF-turnauksessa, h\xc3\xa4viten sen Barbora Z\xc3\xa1hlavov\xc3\xa1-Str\xc3\xbdcov\xc3\xa1lle luvuin 3\xe2\x80\x936, 7\xe2\x80\x935, 6\xe2\x80\x937(5). Maaliskuussa h\xc3\xa4n p\xc3\xa4\xc3\xa4si villill\xc3\xa4 kortilla mukaan Indian Wellsin WTA-turnaukseen, jossa h\xc3\xa4n voitti ensimm\xc3\xa4isell\xc3\xa4 kierroksella Maret Anin. Toisella kierroksella h\xc3\xa4n h\xc3\xa4visi maailmanlistan sijalla 22 olleelle Francesca Schiavonelle. Huhtikuussa h\xc3\xa4n sai villin kortin Miamin WTA-turnaukseen, jossa h\xc3\xa4n h\xc3\xa4visi ensimm\xc3\xa4isell\xc3\xa4 kierroksella Tathiana Garbinille kolmessa er\xc3\xa4ss\xc3\xa4._NEWLINE_Hein\xc3\xa4kuussa Oudin selviytyi loppuotteluun Lexingtonin ITF-turnauksessa, jossa h\xc3\xa4n h\xc3\xa4visi Carly Gullicksonille. Elokuussa Oudin sai villin kortin Grand Slam -turnauksen p\xc3\xa4\xc3\xa4sarjaan Yhdysvaltain avoimissa. H\xc3\xa4n h\xc3\xa4visi ensimm\xc3\xa4isell\xc3\xa4 kierroksella Jessica Moorelle luvuin 6\xe2\x80\x937(5), 6\xe2\x80\x937(5). Loka-marraskuussa Oudin pelasi Bell Challenge -turnauksessa Quebec Cityss\xc3\xa4. Ensimm\xc3\xa4isell\xc3\xa4 kierroksella Oudin voitti toiseksi sijoitetun Sybille Bammerin 6\xe2\x80\x934, 3\xe2\x80\x936, 7\xe2\x80\x935. Toisella kierroksella vastaan tuli Olga Put\xc5\xa1kova, jonka Oudin voitti 6\xe2\x80\x931, 7\xe2\x80\x936(3). P\xc3\xa4\xc3\xa4sty\xc3\xa4\xc3\xa4n ensimm\xc3\xa4isen kerran WTA-turnauksessa puoliv\xc3\xa4lieriin, h\xc3\xa4n h\xc3\xa4visi kuudenneksi sijoitetulle maannaiselleen Bethanie Mattek-Sandsille luvuin 6\xe2\x80\x937(7), 1\xe2\x80\x936.\n_START_SECTION_\nNelj\xc3\xa4nnelle kierrokselle Yhdysvaltain avoimissa (2009)\n_START_PARAGRAPH_\nOudin aloitti kauden karsimalla Australian avoimiin. Karsinnat selvitetty\xc3\xa4\xc3\xa4n h\xc3\xa4n h\xc3\xa4visi p\xc3\xa4\xc3\xa4sarjan ensimm\xc3\xa4isell\xc3\xa4 kierroksella Akgul Amanmuradovalle luvuin 1\xe2\x80\x936, 4\xe2\x80\x936. Memphisin WTA-turnauksessa maailmanlistan sijalla 150 ollut Oudin voitti ensimm\xc3\xa4isell\xc3\xa4 kierroksella Jill Craybasin. Toisella kierroksella h\xc3\xa4n h\xc3\xa4visi Marina Erakovicille. Maaliskuussa Oudin h\xc3\xa4visi Indian Wellsin ensimm\xc3\xa4isell\xc3\xa4 kierroksella Lucie \xc5\xa0af\xc3\xa1\xc5\x99ov\xc3\xa1lle ja Miamin turnauksen ensimm\xc3\xa4isell\xc3\xa4 kierroksella Daniela Hantuchov\xc3\xa1lle. Huhtikuussa Oudin selviytyi kolmannelle kierrokselle Charlestonin WTA-turnauksessa, jossa h\xc3\xa4n voitti toisella kierroksella maailmanlistan sijalla 29 olleen Aleksandra Wozniakin. Kolmannella kierroksella h\xc3\xa4n h\xc3\xa4visi Marion Bartolille. Toukokuussa Oudin voitti sek\xc3\xa4 Indian Harbour Beachin ett\xc3\xa4 Raleighin ITF-turnaukset._NEWLINE_Kes\xc3\xa4kuussa Oudin p\xc3\xa4\xc3\xa4si karsintojen kautta mukaan Wimbledonin tennisturnaukseen, jossa h\xc3\xa4n eteni nelj\xc3\xa4nnelle kierrokselle voitettuaan Sybille Bammerin, Jaroslava \xc5\xa0vedovan ja entisen maailmanlistan ykk\xc3\xb6sen, t\xc3\xa4m\xc3\xa4n hetkisen kuutosen, Jelena Jankovi\xc4\x87in. Oudin voitti Jankovi\xc4\x87in luvuin 6\xe2\x80\x937, 7\xe2\x80\x935, 6\xe2\x80\x932, mutta h\xc3\xa4visi nelj\xc3\xa4nnell\xc3\xa4 kierroksella Agnieszka Radwa\xc5\x84skalle 4\xe2\x80\x936, 5\xe2\x80\x937. Yhdysvaltain avointen ensimm\xc3\xa4isell\xc3\xa4 kierroksella Oudin voitti Anastasija Pavljut\xc5\xa1enkovan 6\xe2\x80\x932, 6\xe2\x80\x931. Toisella kierroksella h\xc3\xa4n voitti nelj\xc3\xa4nneksi sijoitetun Jelena Dementjevan 5\xe2\x80\x937, 6\xe2\x80\x934, 6\xe2\x80\x933. Sijalle 70 rankattu Oudin voitti kolmannella kierroksella vuoden 2006 mestarin, Marija \xc5\xa0arapovan 3\xe2\x80\x936, 6\xe2\x80\x934, 7\xe2\x80\x935. Nelj\xc3\xa4nnell\xc3\xa4 kierroksella h\xc3\xa4n voitti seuraavan ven\xc3\xa4l\xc3\xa4isen, 13:nneksi sijoitetun Nadja Petrovan, lukemin 1\xe2\x80\x936, 7\xe2\x80\x936, 6\xe2\x80\x933. Oudinista tuli nuorin amerikkalainen tennispelaaja, joka selviytyi puoliv\xc3\xa4lieriin sitten Serena Williamsin vuonna 1999. Oudinin turnaus p\xc3\xa4\xc3\xa4ttyi kuitenkin puoliv\xc3\xa4lieriin, kun h\xc3\xa4n h\xc3\xa4visi yhdeks\xc3\xa4nneksi sijoitetulle Caroline Wozniackille luvuin 2\xe2\x80\x936, 2\xe2\x80\x936.\n_START_SECTION_\nHuono menestys Grand Slam -turnauksissa (2010)\n_START_PARAGRAPH_\nTammikuussa Oudin osallistui Hopman Cupiin yhdess\xc3\xa4 John Isnerin kanssa. Australian avoimissa Oudin h\xc3\xa4visi ensimm\xc3\xa4isell\xc3\xa4 kierroksella Alla Kudrjavt\xc5\xa1evalle. Helmikuussa h\xc3\xa4n p\xc3\xa4\xc3\xa4si v\xc3\xa4lieriin Pariisin WTA-turnauksessa, jossa h\xc3\xa4n h\xc3\xa4visi ykk\xc3\xb6seksi sijoitetulle Svetlana Kuznetsovalle. Seuraavalla viikolla Memphisiss\xc3\xa4 Oudin selviytyi puoliv\xc3\xa4lieriin. Huhtikuussa h\xc3\xa4n p\xc3\xa4\xc3\xa4si puoliv\xc3\xa4lieriin Ponte Vedra Beachin ja Charlestonin turnauksissa._NEWLINE_Ranskan avoimissa Oudinin pelit p\xc3\xa4\xc3\xa4ttyiv\xc3\xa4t avauskierrokselle, kun h\xc3\xa4n h\xc3\xa4visi Espanjan Anabel Medina Garriquesille luvuin 5\xe2\x80\x937, 2\xe2\x80\x936. Wimbledonissa h\xc3\xa4n voitti avauskierroksella Anna-Lena Gr\xc3\xb6nefeldin, mutta h\xc3\xa4visi toisella kierroksella Jarmila Grothille 4\xe2\x80\x936, 3\xe2\x80\x936. Yhdysvaltain avoimissa Oudin voitti Olga Savt\xc5\xa1ukin, mutta h\xc3\xa4visi toisella kierroksella Alona Bondarenkolle luvuin 2\xe2\x80\x936, 5\xe2\x80\x937. Syyskuussa Quebec Cityn turnauksessa Oudin p\xc3\xa4\xc3\xa4si puoliv\xc3\xa4lieriin. Marraskuussa h\xc3\xa4n p\xc3\xa4\xc3\xa4si loppuotteluun Phoenixin ITF-turnauksessa, jonka h\xc3\xa4n h\xc3\xa4visi Varvara Lepchenkolle.\n_START_SECTION_\nSekanelinpelin mestaruus Yhdysvaltain avoimissa (2011)\n_START_PARAGRAPH_\nAustralian avoimissa Oudin h\xc3\xa4visi ensimm\xc3\xa4isell\xc3\xa4 kierroksella Kl\xc3\xa1ra Zakopalov\xc3\xa1lle. Maaliskuussa Indian Wellsin turnauksessa Oudin voitti Jelena Vesninan, mutta h\xc3\xa4visi toisella kierroksella Yanina Wickmayerille. My\xc3\xb6s Miamissa Oudin p\xc3\xa4\xc3\xa4si toiselle kierrokselle voitettuaan Julia G\xc3\xb6rgesin. Toisella kierroksella h\xc3\xa4n h\xc3\xa4visi Daniela Hantuchov\xc3\xa1lle. Fesin turnauksessa Oudin p\xc3\xa4\xc3\xa4si puoliv\xc3\xa4lieriin, jossa h\xc3\xa4n h\xc3\xa4visi Alberta Briantille. Ranskan avointen ensimm\xc3\xa4isell\xc3\xa4 kierroksella Oudin h\xc3\xa4visi turnauksen hallitsevalle mestarille, Francesca Schiavonelle._NEWLINE_Wimbledonissa Oudin h\xc3\xa4visi ensimm\xc3\xa4isell\xc3\xa4 kierroksella Ana Ivanovi\xc4\x87ille 0\xe2\x80\x936, 1\xe2\x80\x936. Yhdysvaltain avoimissa Oudinin huono Grand Slam -menestys jatkui, kun h\xc3\xa4n h\xc3\xa4visi ensimm\xc3\xa4isell\xc3\xa4 kierroksella Romina Oprandille. H\xc3\xa4n voitti Yhdysvaltain avoimissa kuitenkin sekanelinpelin yhdess\xc3\xa4 Jack Sockin kanssa. Villill\xc3\xa4 kortilla turnaukseen p\xc3\xa4\xc3\xa4ssyt pari p\xc3\xa4ihitti loppuottelussa kahdeksanneksi sijoitetut Gisela Dulkon ja Eduardo Schwankin luvuin 7\xe2\x80\x936(4), 4\xe2\x80\x936, [10\xe2\x80\x938].\n_START_SECTION_\nEnsimm\xc3\xa4inen WTA-turnausvoitto (2012)\n_START_PARAGRAPH_\nOudin h\xc3\xa4visi Australian avointen ensimm\xc3\xa4isell\xc3\xa4 karsintakierroksella Laura Robsonille. Ranskan avoimissa h\xc3\xa4n voitti ensimm\xc3\xa4isell\xc3\xa4 kierroksella Johanna Larssonin, mutta h\xc3\xa4visi toisella kierroksella Sara Erranille. Kes\xc3\xa4kuussa Oudin saavutti ensimm\xc3\xa4isen WTA-turnausvoittonsa kaksinpeliss\xc3\xa4 voitettuaan Birminghamin ruohokentt\xc3\xa4turnauksen. Karsintojen kautta tiens\xc3\xa4 p\xc3\xa4\xc3\xa4sarjaan selvitt\xc3\xa4nyt Oudin voitti turnauksen loppuottelussa Jelena Jankovi\xc4\x87in. H\xc3\xa4n oli maailmanlistan sijalla 208 voitettuaan turnauksen. Wimbledonissa Oudin h\xc3\xa4visi ensimm\xc3\xa4isell\xc3\xa4 kierroksella T\xc3\xadmea Babosille kolmessa er\xc3\xa4ss\xc3\xa4. Yhdysvaltain avoimissa Oudin h\xc3\xa4visi ensimm\xc3\xa4isell\xc3\xa4 kierroksella Lucie \xc5\xa0af\xc3\xa1\xc5\x99ov\xc3\xa1lle. Syyskuussa h\xc3\xa4n eteni puoliv\xc3\xa4lieriin Quebec Cityn turnauksessa.\n_START_SECTION_\n2013\n_START_PARAGRAPH_\nAustralian avointen ensimm\xc3\xa4isell\xc3\xa4 kierroksella Oudin h\xc3\xa4visi Laura Robsonille. H\xc3\xa4n k\xc3\xa4rsi ensimm\xc3\xa4isen kierroksen tappiot my\xc3\xb6s Memphisin, Indian Wellsin ja Charlestonin turnauksissa. Roomassa h\xc3\xa4n p\xc3\xa4\xc3\xa4si toiselle kierrokselle voitettuaan Jekaterina Makarovan. Ranskan avoimissa h\xc3\xa4n h\xc3\xa4visi toisella kierroksella Zheng Jielle, voitettuaan avauskierroksella Tamira Paszekin.\n_START_SECTION_\nFed Cup\n_START_PARAGRAPH_\nOudin pelasi ensimm\xc3\xa4isen Fed Cup -ottelunsa helmikuussa 2009. Puoliv\xc3\xa4lieriss\xc3\xa4 h\xc3\xa4n h\xc3\xa4visi Argentiinan Gisela Dulkolle, mutta voitti Betina Jozamin. Yhdysvaltojen selvitty\xc3\xa4 finaaliin Oudin pelasi Italian Francesca Schiavonea ja Flavia Pennettaa vastaan, mutta h\xc3\xa4visi molemmille. Italia voitti Fed Cupin finaalissa Yhdysvallat puhtaasti 4\xe2\x80\x930. Tennisfanit \xc3\xa4\xc3\xa4nestiv\xc3\xa4t Oudinin Fed Cupin p\xc3\xa4\xc3\xa4tteeksi Heart Awardin voittajaksi. Palkinto my\xc3\xb6nnet\xc3\xa4\xc3\xa4n pelaajalle, joka on edustanut maataan ansiokkaasti, osoittanut poikkeuksellista rohkeutta kent\xc3\xa4ll\xc3\xa4 ja sitoutunut joukkueeseen Fed Cupin aikana._NEWLINE_Helmikuussa 2010 Oudin pelasi j\xc3\xa4lleen Yhdysvaltain joukkueessa. H\xc3\xa4n voitti puoliv\xc3\xa4lieriss\xc3\xa4 sek\xc3\xa4 Pauline Parmentierin ett\xc3\xa4 Julie Coinin Ranskasta. V\xc3\xa4lier\xc3\xa4ss\xc3\xa4 Ven\xc3\xa4j\xc3\xa4\xc3\xa4 vastaan Oudin voitti Alla Kudrjavt\xc5\xa1evan, mutta h\xc3\xa4visi Jelena Dementjevalle. Yhdysvaltain joukkue selvisi kuitenkin finaaliin, jossa se kohtasi j\xc3\xa4lleen Italian. Oudin voitti Schiavonen luvuin 6\xe2\x80\x933, 6\xe2\x80\x931, ja tasoitti tilanteen 1\xe2\x80\x932:een Italian johtaessa. Italia voitti kuitenkin lopulta mestaruuden, kun Pennetta voitti Coco Vandeweghen kaksinpeliss\xc3\xa4._NEWLINE_Vuoden 2011 Fed Cupissa Belgiaa vastaan pelatuissa puoliv\xc3\xa4lieriss\xc3\xa4 Oudin h\xc3\xa4visi sek\xc3\xa4 Kim Clijstersille ett\xc3\xa4 Yanina Wickmayerille, ja kun Yhdysvaltain joukkue voitti vain nelinpelin, niin joukkue putosi jatkosta.'